《送正言弟赴遂安任》
明代·尤谦

昔贤勤学道，道在无百里。何论秀与顽，斯民皆赤子。

宁为质朴全，勿为狙诈使。毋喜于近功，务几于上理。

酷吏不可为，俗吏亦云耻。鸾凤所发轫，未尝非荆枳。

守官如守身，饮汝以吴水。勉旃勖自今，期与古人齿。

作者简介：尤谦，字士和，号菊轩，无锡人，务朴先生子，著有《梅花书屋全稿》。